ད་ལྟའི་ཆར་ཡང་ཆོས་ལུགས་ཀྱི་དད་མོས་མ་འདྲ་བ་རྒྱུ་མཚན་དུ་བྱས་ཏེ་ཕན་ཚུན་གསོད་རེས་བྱེད་བཞིན་པའི་དཀའ་རྙོག་ཧ་ཅང་ཆེ་བ་དང་།ཆོས་ལུགས་ནི་སྙིང་རྗེ་དང་བྱམས་བརྩེའི་འབྱུང་ཁུངས་གཙོ་བོ་ཞིག་ཡིན་ནའང་།དེ་སྤྱི་ཚོགས་ཁ་བྲལ་དང་མི་ཕན་ཚུན་དབར་སྡང་སེམས་བསྐྲུན་ཆེད་དུ་བེད་སྤྱོད་བྱེད་པ་ནི་བློ་ཡུལ་ལས་འདས་པ་ཞིག་རེད།དེ་སྨན་དུག་ཏུ་གྱུར་པ་ལྟ་བུ་རེད།ང་ཚོ་འགྲོ་བ་མི་ཚང་མར་གོ་ལ་འདི་སྙིང་རྗེ་ཅན་དང་ཞི་བདེ་ལྡན་པ་ཞིག་བསྐྲུན་པའི་འོས་འགན་ཡོད་པ་རེད།ཅེས་སོགས་བཀའ་སློབ་སྩལ་ཡོད་པ་དང་།སེམས་ཁམས་རིག་པའི་མཁས་དབང་པོལ་ཨེག་མན་ལགས་དེ་རིང་གི་ཐད་གཏོང་བགྲོ་གླེང་ར་བར་དངོས་སུ་ཞུགས་འཆར་ཡོད་ཀྱང་སྐུ་གཟུགས་བདེ་མིན་གྱིས་ཁ་པར་བརྒྱུད་ཆ་ཤས་བླངས་ཡོད་པ་རེད།